### Какво означава маркировката на предното стъкло?



На всяко предно стъкло в един от долните ъгли е нанесена маркировка от цифри и букви. По тази маркировка може да се разбере дали стъклото е сменяно или не. Освен това всеки символ има някакво значение като дата на производство, тип на стъклото, допълнителни екстри като: сензори, подгряване и други.


* Най-отгоре е логото на производителя и марката на автомобила, за който е предназначено.
* Тип на стъклото:
	+ Laminated - означава ламинирано предно стъкло.
	+ Tempered - означава закалено стъкло.
* С римски цифри се обозначава видът на предното стъкло:
	+ I - закалено предно стъкло.
	+ II - обикновено ламинирано предно стъкло.
	+ III - специално обработено предно стъкло.
	+ IV - пластмасово стъкло.
	+ V - тази цифра е за други стъкла в автомобила с коефициент на прозрачност под 70%.
	+ V-VI - двойно стъкло с коефициент на прозрачност под 70%
	+ Отсъствие на цифра означава стъкло с коефициент на пропускане на светлината над 70%.
* Кръгче с буква Е и цифра е код на страната, където предното стъкло е сертифицирано. Тези кодове са събрани в таблица с номера от E1 -Германия до Е43 - Япония.
* DOT - означава, че конкретното стъкло съответства на стандарта за безопасност на департамента по транспорта на САЩ.
* Буква М и цифри е вътрешния код на производителя за съответното стъкло.
* AS1 означава, че стъклото пропуска над 75% светлина и отговаря на световните стандарти за светопропускливост. Възможно е да има и "TRANSP.75MIN", което също означава, че стъклото пропуска минимум 75% светлина.
* R43 - това е стандарта за безопасност в Европа ECE R43 и означава, че стъклото е сертифицирано по този стандарт.
* Точките и цифри на маркировката показват месеца и годината на производство. Някои производители заменят цифрите със звездички за годината и с точки за месеца. Тази маркировка може да не е посочена на предното стъкло.


Освен задължителната маркировка някои производители добавят и други маркировки, характеризиращи предното стъкло като:


* При шумопоглъщащите предни стъкла се поставя надпис Acoustic или картинка на ухо. По-често такива стъкла се поставят на автомобили с дизелови двигатели.
* На топлоотразяващите стъкла се поставя надпис Solar.
* Атермалните предни стъкла се обозначават с IR.


Ако ви е необходима **смяна на предно стъкло** в Авто Бим БГ ви предлагаме качествени стъкла, произведени в EU за популярни автомобили като най-търсените са: **предно стъкло за Голф 4**, **предно стъкло за Голф 3**,
**предно стъкло за Опел Астра**, **предно стъкло за Мерцедес**, **предно стъкло за Пежо 307**, **предно стъкло за Ауди А4** и много други. При нас ще получите и информация за **автомобилни стъкла цени** и варианти, които предлагаме.


Предното стъкло става все по-важен елемент от управлението на автомобила. С автоматизирането и роботизирането на автомобилите в съвременните предни стъкла се вграждат все повече функции и устройства и това прави изискванията към качеството и технологиите за производство все по-големи, както и очакванията на потребителите.


